
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 17Pc/3/2025 6625200213 10. 02. 2025 JUDr. Magdaléna Mačudová ECLI:SK:OSLC:2025:6625200213.1
Uznesenie Okresný súd Lučenec vo veci navrhovateľky: A. B., narodená XX.XX.XXXX, trvale bytom C., toho času D. E. proti označenému mužovi za otca maloletého dieťaťa: F. B., narodený XX.XX.XXXX, trvale bytom C., toho času A., za účasti maloletých detí A. B., narodený XX.XX.XXXX, B. F. B., narodený XX.XX.XXXX, B. B., narodená XX.XX.XXXX, deti bytom ako navrhovateľka, v konaní o určenie otcovstva, takto rozhodol: Súd
konanie z a s t a v u j e . odôvodnenie:
1. Navrhovateľka doručila tunajšiemu súdu dňa 16.01.2025 návrh na určenie otcovstva k maloletým deťom A. B., narodený XX.XX.XXXX, B. F. B., narodený XX.XX.XXXX, B. B., narodená XX.XX.XXXX. Vzhľadom k tomu, že pri podaní návrhu navrhovateľka nezaplatila súdny poplatok splatný podaním návrhu, súd ju výzvou zo dňa 16.01.2025 vyzval na zaplatenie súdneho poplatku vo výške 100,- eur, pričom na zaplatenie poplatku súd určil lehotu 10 dní. Navrhovateľke bola výzva na zaplatenie súdneho poplatku doručená dňa 24.01.2025, súdny poplatok z návrhu na určenie otcovstva však nezaplatila. 2. Podľa § 10 ods.1 Zákona č.71/1992 Zb. o súdnych poplatkoch a poplatku za výpis z registra trestov v platnom znení ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 3. Vzhľadom k tomu, že navrhovateľka bola vo výzve o následkoch nezaplatenia poplatku poučená, napriek tomu v určenej lehote súdny poplatok nezaplatila, súd konanie zastavil. Poučenie: Proti tomuto uzneseniu nie je prípustné odvolanie. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu. Prvoinštančný súd zruší uznesenie o zastavení konania pre nezaplatenie súdneho poplatku, ak bol súdny poplatok zaplatený v lehote určenej súdom vo výzve na zaplatenie súdneho poplatku alebo ak sú na to dôvody podľa § 10 odsek 2 zákona o súdnych poplatkoch. Prvoinštančný súd zruší uznesenie
o zastavení konania pre nezaplatenie súdneho poplatku aj vtedy, ak bolo konanie prerušené podľa osobitného predpisu a správca v ňom pokračuje namiesto poplatníka.

